број:06-355-71/15-III

На основу члана 46. Закона о локалној самоуправи ( “Службени гласник РС”, бр.129/07 и 83/14), члана 57. Статута општине Гаџин Хан ( “Службени лист града Ниша”, бр.63/08, 31/11, 46/12 и 36/13), члана 3. Одлуке о општинском већу општине Гаџин Хан ( “Службени лист града Ниша “, бр.83/2008), члана 230. став 1. Закона о општем управном поступку ( “Службени лист СРЈ”, бр.33/97 и 31/2001 и “Службени гласник РС”, бр.30/10), одлучујући по жалби Добрена Добреновића из Дуката против решења Општинске управе општине Гаџин Хан-Службе за привреду и инспекцијске послове-грађевинског-инспектора бр.355-583/14-IV/02 од 26.12.2014. године,

Општинско веће општине Гаџин Хан на 94. ( деведесетчетвртој) седници одржаној дана 31.03.2015.год. доноси

**Р Е Ш Е Њ Е**

**ОДБИЈА СЕ** жалба Добрена Добреновића из Дуката изјављена против решења Општинске управе општине Гаџин Хан-Службе за привреду и инспекцијске послове-грађевинско-комуналног инспектора бр. 355-583/14-IV/02 од 26.12.2014. године, **као неоснована**.

**О б р а з л о ж е њ е**

Против решења Општинске управе општине Гаџин Хан-Службе за привреду и инспекцијске послове-комуналне инспекције бр. 355-583/14-IV/02 од 26.12.2014. године, жалбу је изјавио Добрен Добреновић из Дуката, због нетачно утврђеног чињеничног стања.

Побијаним решењем наложено је подносиоцу жалбе да:

1-извезе стајско ђубриво слободно складиштено поред економског објекта у року од 15 дана,

2-изгради складишну и осечну јаму за сакупљање стајског ђубрива по свим прописима за ту врсту објекта, на законски прописаном растојању, а према условима које издаје надлежни општински орган у року од 30 дана,

3-затвори отворе на бетонском парапету ограде кроз које отиче осека из стајњака на улицу одмах,

4-редовним пражњењем складишне и осечне јаме спречи свако даље растурање стајњака и изливање осеке,

5-затвори бетонску шахту за сакупљање отпадне воде изграђену поред улице одмах,

6-изгради септичку јаму за сакупљање отпадне воде из стамбеног објекта по свим важећим прописима на законски прописаном растојању а прем аусловима које издаје надлежни општински орган, у року од 30 дана,

7-редовним пражњењем септичке јаме спречи одливање исте.

Жалба је благовремена, допуштена и изјављена од овлашћеног лица.

Жалбом је указано да је ђубриво делимично извезено, а да ће се други део извести накнадно, да има септичку јаму и на дну јаме осочну јаму из које осека истиче у пластично црево и даље канализационом мрежом у поток, да сви мештани као и он на исти начин одлажу стајско ђубриво, да су отвори на парепету ради отицања атмосферске воде, да осочну јаму редовно излива у пластично црево и даље ка реци, да ће поставити поклопац на шахт за сакупљање отпадних вода.

У жалби наводи да првостпено решење осправа из разлога што је увиђај рађен у кишном зимском периоду.

Жалба је неоснована.

У поступку доношења решења није било повреде поступка на које другостпени орган пази по службеној дужности, правилно је и потпуно утврђено чињеничано стање о чему постоје фотографије са лица места, те на исто правилно примењено материјално право.

Жалбом се и не оспорава првостпено решење већ указује када и на који начин ће бити поступљено по налогу првостпеног органа.

У складу са законским овлашћењима из члана 230. став 1. Закона о општем управном поступку донета је одлука као у изреци.

**ОПШТИНСКО ВЕЋЕ ОПШТИНЕ ГАЏИН ХАН**

број:06-355-71 /15-III

У Гаџином Хану, дана 31.03.2015. године ПРЕДСЕДНИК

Саша Ђорђевић